Alegzandra/wili-2018-roplus huggingface dataset:
Steva Duaço ò Duraçço (Zena, 1668 – 24 zenâ 1744) o l'è stæto o 152° duxe da Repubbrica de Zena e re de Corsega, da-o 3 frevâ 1734 a-o 3 frevâ 1736, o çentosetteximo co-a càrega biennâ. O l'ea figgio do Peo Duaço (1632-1699).

De famiggia slexiaña de lengua tedesca, ma avversa a l'orde Tœütonnego, a-a morte do poæ (1483) Copernico o fu agiuttao da-o barba materno, Lucco Watzelrode, da-o 1489 vescovo de Warmja. Inscritose into 1491 a l'universcitæ de Cracovia, o passò inte l'aotunno do 1496 a Bologna, onde o barba o dexidiava o s'adottoresse in diritto. Copernico o continuò però ascì o studdio, començao a Cracovia, de matematica e astronomia, collaborando co l'astronomo Domenego M. Novæa, e o l'approfondì pù a so cortua umanistega e a conoscença di clascichi. Nominao canonnego do Capittolo de Warmja (o l'aiva riçevúo i ordi menoî), da-o 1501 o studiò meixiña a Padoa e o s'adottoò a Feræa into drito canonnego into 1503. Tornao in Polonnia, o fu segretaio e mego do barba scin a-a morte de questo, e into 1512 o se transfei a Frauenburg ond'o proseguì e riçerche astronomiche e o se distinse comme amministratô di ben do Capitolo, specie durante a guæra de re Sigismondo contra i Cavagei Tœütonneghi.

Da unn'origine etimològica mediterranea, in cummun con l'italian palta, con pata in zeneise se veu descrive a mescciua de ægua e tæra, genericamente.

In te questo stadio i blastomeri se compattan, no lasciando fra de lô spasî vöi e creando in sce a superfiçie esterna un rivestimento continuo costituio dae membranne plasmatiche de cellule periferiche, e quali son senscibilmente ciü piccinne rispetto a quelle interne e forman fra de lô unna rete de giunsioin occludenti, sigillando coscì a morula. E cellule interne son invece unie da giunsioin comunicanti. In sce e zone in contatto con l’esterno de membranne plasmatiche se va formando inoltre di microvilli. Doppo se ha anche di cangiamenti metabolici: gh’ è un marcou aumento da scintesi de RNA e proteinne e cangiamenti in ta compoxision de membranne.

Se definisce elettron-volt l'unitæ de mesüa indicante l'energia che acquista o perde un elettron in to passaggio da un punto a un atro, tra i quæ ghe segge una differenza de potenziale de 1 volt.

A quaddrerìa du Semenäiu Vescuvile: a óspita inn-a sentanä de pittüe p'ou ciü de schöa Ligüre. Tra i artisti ciü 'mpurtanti se nótan: Giuacchin Axou, Giovanni Battista Carlun, Giovanni Beneitou Castigiun dîtu Il Grechetto, Antoniu Travi, Carlu Gioxeppe Ratti, Paolu Giömu Bruscu. Ciütóstu interessante inn-a crûxe de legnu du quattruçentu de schöa catalann-a.

Devan consciderâse squæxi do tutto prive de fondamento e urteioî vexende do Maroxello che, segondo di storichi, doppo a so permanença a-e Canaie o saiæ rientrao in Portogallo pe passâ quindi a-o serviççio françeize. Tornao a Lisboña, o 29 zugno 1370 re Fernando I o gh'aviæ concesso, in riconoscimento di serviççi prestæ, o titolo de capitan de Lançarote, co-o privileggio de popolâ l'izoa e a vexiña La Gomera. O diploma, a quæ aotentiçitæ a l'è sospetta, o l'è de fæto intestao a un "Lanzarote de Franqua", che pâ diffiçile identificâ co-o Maroxello.
Figgio de un ispettô scolastego, a so zoeneçça a fu segnâ da-a vexenda do fræ maggiô Aleksej, arrestao e appiccao into mazzo 1887 pe avei parteçipao a-a preparaçion de un attentao contra Lusciandro III, episodio ch'o-o convinsette de l'erroneitæ da pratica rivoluçionaia di populisti che intendeivan sollevâ i contadin compindo di atti terroristeghi esemplæ. Espulso o mæximo anno da l'universcitæ de Kazan′ (o se laoreò in giurisprudença a Peoburgo into 1891), o visse da-o 1889 a-o 1893 a Samara, da pœu a Peoburgo, mentre, attraverso di ampi studdi de politica e economia, o mœüava l'adexon a-o marscismo e o començava a deliniâ inta polemica contra i narodniki (populisti) e inte l'analixi da struttua economica russa a so conceçion do processo rivoluçionaio; o l'è de questo periodo o sazzo Čto takoe "druz′ja naroda" i kak oni vojujut protiv social-demokratov? ("Cose lè che son i "amixi do popolo" e comme l'è che lottan contra i socialdemocratichi?", 1894). Rèdduxe da un viægio in Sviççia dove o conobbe G. Plechanov, inte l'aotunno 1895 o fondò a Peoburgo o circolo Osvoboždenie truda ("Emançipaçion do lao"), pe l'unificaçion di gruppi rivoluçionai, ma into dex. o fu arrestao e o scontò quattorze meixi de prexon e trei anni de exilio in Scibeia; chì o sposò N. Krupskaja e o se concentrò inti studdi de economia e stoia che curminon con Razvitie kapitalizma v Rossii ("O sviluppo do capitalismo in Ruscia", 1899), sazzo ch'o descrive a scingolaritæ da formaçion economico-sociâ russa (con particolâ resguardo a-a question agraia) faxendone derivâ una speciffica strategia rivoluçionaia. Into 1900, costreito a l'exilio, o se transfei a Monego de Bavea e infin a Zurigo, dove o razonse Plechanov e Lenin Martov co-i quæ o fondò o periodico Iskra ("Zimma") a-o scopo de diffonde o marscismo in Ruscia e riorganizzâ o Partio opiaio socialdemocratego russo. Ma fîto emerzette tra i socialisti rusci di rilevanti contrasti a carattere organizzativo e strategico, che into segondo congresso (Bruxelles-Londra, 1903) evidençion doe tendençe: da un lao i bolscevichi (saiv'a dî, maggioitai, ché tæ resurton a-o congresso), che guidæ da Lenin sostegnivan a necescitæ de un partio fortemente centralizzao diretto da di rivoluçionai de profescion, da l'âtro i menscevichi (minoitai), saiv'a dî B. Aksel′rod, V. Zasulič, Martov, Lenin D. Trockij, ecc. In realtæ, l'oggetto do contende o l'ea quæ rollo g'aviæ avúo a classe opiaia inta rivoluçion russa: mentre pe i leninisti questa a l'aviæ desgugeito un rollo de protagonista (de chì a necescitæ de un partio ch'o no subisse de influençe e impursci borgheixi e piccolo borgheixi), i menscevichi ritegnivan invece primaio contribuî a-a rivoluçion democratico-borgheize. Inte questi anni i maggioî scriti de Lenin graviton in gio a questi problemi: Čto delat′? ("Cose fâ?", 1902), Šag vperëd, dva šaga nazad ("Un passo avanti, doi inderê", 1904), Dve taktiki social-demokratii v demokratičeskoj revoljucii ("Doe tattiche da sociademocraçia inta rivoluçion democratega", 1905).
Manicheismo, religion fondâ da Mani (216-277), conosciuo in Occidente ascì comme Manicheo (foscia da-o siriaco Māni ḥayyā «Mani o vivente», nomme dœuviao pe evitâ, specce inti paixi de lengua grega, o zœugo de paole tra Mani e manis, gr. μανείς «matto»).

Giœumo Ciavai ò Girœummo Ciavari (Zena 1521 - 1586) o l'è stæto o 74° duxe da Repubbrica de Zena, da-o 4 novembre 1583 a-o 4 novembre 1585, o vintinœuveximo co-a càrega biennâ.

Ço giustifichiæ a spediçion do 1341, ch'a portò a-a descoerta de l'intrego arçipellago de Canaie e a-a so solenne preiza de possesso, sença d'atro canto resciorve do tutto a costion resguardante l'attribuçion da sovranitæ, a longo conteiza tra o Portogallo e a Castiggia, fin a-a definitiva assegnaçion a quest'urtima into 1479 (tratao de Alcáçovas).

S: (risentito) Sciô Monsù, tegnimmo e moen a lœugo, perché all'occaxion noî atri camalli, che n'emmo guæi de creanza se servimmo de corezze: e i povei ommi che stentan e reventan no se pagan de sta monæa. Bezœugna che vagghe a fâ boggî o laezzo. I figgiœu son là che crian pan; e Pollonia mæ moggê, se no ghe ne porto, a ghe fa fâ croxette. Mettemmose a e cöse de raxon, che o vostro Marchexato non me leva a famme.

Into 1130, quande pe a primma votta in Zena fu separao e careghe de conso do Comun da quelle de conso di Ciæti - a quest'urtimi pertoccava l'aministraçion da giustiççia inti varri sestê da çitæ -, o Caffao o fu çernuo subito comme conso di Ciæti pe a "compagna" da Porta. Doppo o 1130 amanca so notiççie pe ciu che 'n dexennio. Questa lacuña a ven generalmente atribuia da-i studioxi a un soggiorno da lê compio in Oriente, in sce i orme da zoenî esperiença in Tærasanta. Tâ ipottexi a se baza insci-ô fæto che, inte 'na so œuvia minô, o Liber de liberatione civitatum Orientis, o Caffao o descrive a conquista do castello de Margat, inta Sciria, compia into 1140 da-o Rainado de Mazoir, un epizodio ch'o no ven aregordao da nisciun di nomioxi cronisti de Croxæ. L'avegnimento o l'è narrao con tanta evidença e efficaçitæ da fâ pensâ che o Caffao o segge stæto testimonnio oculâ de l'impreiza ò, aomanco, o l'agge conosciuo ben quarche persoñe ch'aivan pigiao parte a l'asciddio de Margat. E ascì e indicaçioin toponomasteghe relative a varrie localitæ da Sciria e a-e so distançe in miggia mæñe e tereste, contegnue into Liber, pan depoñe a favô de 'n viægio in Oriente succescivo a-a zoenî spediçion a-o seguito di croxæ, a meno che no se vœugge fâ remontâ ste notiççie a-a færea memoia do Caffao ancon zoenetto ò a de informaçioin indirette riçevue da di mercanti. Tuttavia, e frequente aluxoin a-o Caffao ch'o "vidde", "percorse" e "conobbe" quelle localitæ fan pensâ proppio a 'n' esperiença diretta, perchè o Caffao inta so œuvia o l'è sollito dœuviâ quest'esprescioin solo inti caxi inti quæ o fu fixicamente presente a quant'o nara.

Gh'è poco materiâ da poei vedde de commeddie do Govi, solo quello che a RAI a l'ha registròu in lengoa italiann-a (sei commeddie intreghe, e o terso atto de "Impresa Trasporti") e 'n film, giòu a S. Frûttoso de Camoggi, "O diâo in convento".
L'Accinelli o scrive into 1750 che "se sa" che into 1099 i Zeneixi a-a primma croxâ piggion comme bandea a croxe rossa in campo gianco e San Zorzo comme santo protettô e che "no gh'é dubbio" che o Ricardo Cœu de Lion a croxe de San Zorzo o a piggiò da-i Zeneixi quande questi, co-e so nave, o porton in Tærasanta.

Bangladesh (Nomme offiçiâ: গণপ্রজাতন্ত্রী বাংলাদেশ - Gônoprojatontri Bangladesh), stato de l'Asia meridionâ indipendente da-o 1971, a seu capitâ a l'è Dhaka.

A l'è vïxinn-a a Spotorno e a O Finâ in provinsa de Sann-a. A gà de frasiün: Tosse e Vöze. A lè situà lungu l'Aurelia e a ghe a staçiun Spotor-Nöi in ta linea Ventimiggia-Zena e a autostrada A10 a Spotorno.

Fornio de versatile inzégno, de vivo senso d'arte, Pericle o fu probo e dexinteressao amministratô. Riservao, schivo de applaoxi, o no çercò o favô do popolo ch'o dominava sorvetutto co-a so eloquença, da quæ no n'è però pervegnuo de testimoniançe dirette. In qualitæ de politico, o l'attuò in Atene a libertæ democratica comme inte nisciun âtro lœugo de l'antighitæ, impedindo o peigo de desgregamento de l'aotoritæ statâ. A so politica de loei pubbrichi a creò di œuvie de difeisa e de abbellimento, e a l'occupò utilmente o popolo. O l'introdusse a paga pe i eliasti e o promosse l'attuaçion de una maggiô giustiçia sociâ coi susciddi statæ a-i invalidi e a-i orfani di cheiti in guæra. Ma, dœuviando o tesoo federâ a vantaggio di laoei atenieixi, o l'alienò da Atene l'añimo di alliæ, e o no seppe amortane o macontento e fondili politicamente co-i Atenieixi. Scicché o g'ha a responsabilitæ d'avei aspresciao a dissoluçion da liga proprio quande a se trasformava in impeo. Pe a sarveçça da liga o començò a guæra con Sparta, ch'a privò i Greghi do frûto de guære Persciañe e a segnò o prinçipio da decadença politica de Atene e da Grecia intrega.

Ä staçiun ferruviaria ciù vixinn-a a l'è quella de Spotorno in-scia linea ferruviaria Ventimiggia – Zena int'u tratto locale che u l'è situóü tra Ventimiglia e Sann-a.

Int'o 1314 o l'ha rattellou co l'arcivescovo de Zena, Porchetto Spinnoa: o no voeiva che o cartografo o tegnisse in ta gexa a roba da mainâ. Da Avignon o pappa o dava raxon a-o cartografo (Ferro, p. 31).

Séstri Levànte a l'é stæta atacâ da-i corsæ tùrchi into 1542 e da-i saraxin into 1607. Finarménte, con Napolion, o pàize o l'é stæto anessòu into Inpêo Françéize e dapeu into 1815, gràçie a-o Congrèsso de Viénna, Séstri Levànte e a Repùbrica de Zêna són stæte incorporæ into Régno da Sardégna fin a l'unitæ d'Itàlia into 1861.

Conscio che una stella osservâ vexin a l'orizzonte a l'appâ a un'âtitudiñe maggiô de quella reâ a caosa da rifraçion atmosfeica, o compilò de tabelle pe corezze questa fonte de errô.

Sotto i 50 m, infin, i masci e e struttue associæ a-o trasporto da regolite dominan a morfologia da superfiçie. No se rileva invece e traççe de l'affioramento de rocce do substrato.

Riordinæ i affæ de Germania, o Federigo o promisse a-o nœuvo pappa Onoio III de condue una croxâ contra i infedeli e, derê aseguaçion de amministrâ a Seçilia separaa da l'impeo, o çenzette o 22 nov. 1220 a coña impeiâ in S. Pê.
U buggiu u l'è u lögu dunde a vivan e äve (Apis mellifera. Inchö u se dixe pe' a cascetta de legnu pe' levä é äve, in antîgu u l'è prubabile a parolla a vuresse dî ascì arveä. Difaeti, in t'a zona de Fosdinovo cun stu lémma se intende in èrbu vögiu dunde u gh'è in niu de äve. A Sann-a u existe in tupónimu, i Buggi (iniçiu d'a stradda pe a Madonna du Munte), ch'u ne vegne da in allevamentu existente ancun in t'i anni '80 du Növeçentu.

Caratteristega importante do Java a l' è l' indipendensa dä piattaforma. Questo scignifica che un programmma Java o l' ha comportamento scimile in sce di hardware diversci, grazie ä Macchina Virtuale Java. O lenguaggio o vegne scrito e automaticamente compilou in too codiçe bytecode; questo o gia in sce a Macchina Virtuale ( che a se pö consciderä un software ch'o l' imita un hardware). A Macchina Virtuale a tradüxe coscì o bytecode rendendolo adatto ä piattaforma in sce a quæ a l' opera.

O titolo do libbro, Tao Te ching, o scignifica "libbro (ching) do Tao e do Te". Tao, che in cineize scignifica "via", távotta ascì "discorso, raxon", o g'ha in questo libbro un senso astræto ch'o l'è stæto avvexinao a-o logos di Greghi e ascì a una çerta forma de rappresentaçion de un dê unico.

L'ea stæto poco avanti stabilio a vitta comun segondo a regola de S. Agostin into capittolo da cattedrâ de Osma, dove l'ea vescovo don Diego de Acevedo. Ordinao sacerdote, Domenego o fu membro de quello capitolo de canoneghi regolæ, e fîto o ne fu nominao sottopriô. A don Diego fu affidao into 1203 una delicâ miscion da Arfonso IX re de Castiggia, ch'o voeiva maiâ so figgio Ferdinando a una prinçipessa reâ de Danemarca. Diego o partì e o condusse con lê o Domenego, ma seppan pe via che a prinçipessa accordâ a l'ea morta. O passaggio pe a Lenguadoca o rivelò a-i doi viagiatoî i tristi effetti che l'erexia di Arbixeixi a produxeiva inte quelle regioin. Li o Domenego o ghe vidde un campo d'açion pe lê, e o ghe travagiò con ardô incredibile, da primma insemme co-o vescovo, da pœu da solo, essendo questo tornao a-a so sede. Sciben che no ghe manchesse di agiutti, comme, in Toloza da-o conte de Montfort, e da-o Forco, za alegro trovadô, da pœu monego çisterçense e infin vesco de Toloza, pù i nemixi ean forti e paivan invinçibili. L'erexia arbixeize a l'aiva trovao ottimo teren presso e donne; e pe controbatte a peigoza propaganda o Domenego o l'arecugette sotta boña ghia in gio a-o santuaio de S. M. de Prouille e zoenette, specce nobili, molte de quæ se consacron a Cristo. Coscì sorzette un primmo convento de sœu domenegañe, che professon a regola de S. Agostin. Int'o mæximo tempo di ommi valenti inte lettie e inte sciençe, e fornii de sollida pietæ, s'unin a-o Domenego; Peo Cellani o fu o primmo, e o ghe donò a so caza in Toloza.

Virginnia Çentrioña (primma do sec. XIX Çenturioña, Zena 2 arvî 1587 - 15 dex. 1651), santa, fondaixe da congregaçion de Brignoiñe ("Sœu de Nostra Scignoa do Refuggio in Monte Carvaio").

Äa giurnä de inchö Sann-a a l'è a porta prinçipäle de inträta ai löghi turistici de l'intrutæra e da Rivéa de e Pärme, e cittæ türistica a l'é mêxima. Sann-a a l'è anche in impörtante aprôdu pe cruxaeae du Mâ Mediterraneo.
Doppo avei concluso i studdi universcitai de astronomia a Copenaghen, Wittenberg e Baxilea, o Tycho o feççe construe o palaççio-óservatoio de Uraniborg in sce l'isoa de Hven, che ghe fu donâ da-o Re Federigo II de Danimarca e Norvegia saldando coscì o debito contræto co-o barba, e ch'o divègne un di primmi "istituti de riçerca" oeüropei. A scopo de pubblicaçion, Brahe o possedeiva una pressa da stampa e una cartea. O so ascistente ciu famoso o fu o Keplero.

O Vermont (State of Vermont in ingleise) o l'ea unn-a de trezze colonie che se son rebellæ a a dominaçion ingleise e han inizioö a Rivoluçion Americann-a ch'a l'ha portoö a a deciaraçion d' indipendença do 1776.

E sordatesche do Zane in questo periodo pan comprende una çinquanteña d'ommi d'arme (cavagei de grave armatua con seguito), duxento cavalli leggi e doemia fanti. I fanti ean tutti archebuxê e costituivan un'eççellente fantaja leggia oposta a-a masciscia fantaja pezante di picchê sviççei e todeschi. Ançi o l'introdusse l'uzo de trasportâ di archebuxê in sce di appoxiti ronzin, pe accrescine a mobilitæ.

Quartê de pôrtuâli e âtri ôperâi, o sêu ciû grande esempio artistego o l'è stæto Benito Quinquela Martín, pittô c'o l'ha môstròu inte sêu êuvie i travaggi d'o porto e a vitta da gente in mòddo neo-impresciônista. Alfredo Lorenzo Palacios, o primmo depûtòu parlamentâre soscialista di Americhe o l'è stæto eletto pe-o Côngresso argentin da-o quartê da Bocca into 1905.

Marco Polo (Venessia, 15 Settembre 1254 – Venessia, 29 Zenâ 1324) o l'è stæto 'n esploratô e mercante venessian che, insemme a-o poæ Nichiozo e o barba Mattê, o l'è stæto tra i primmi oçidentâli a rivâ in Cinn-a (ciammâ da lë Chatai) percorindo a coscì dïta "Via da Sæa".

A Naçionâ de balon da Repûbbrica Democratica do Congo a l'è a seleçion maggiô mascolin-a de balón da Fédération Congolaise de Football-Association. L'allenatô o l'è Jean-Florent Ikwanga Ibenge, da-o 2014.

Int'o 2014 a staçion a gh'aviâ neuvi arredi e a seu linea con Brignoe-Teràlba a saiâ sestuplicâ. O resto do progetto o comprende 'na rimodernizzaçion d'e banchinn-e e l'introduçion de l'Ata Veloçitæ ascì.

O Commonwealth de naçioin a l'è unn-a federaçion de çinquantetrei stati che faxeivan parte de l'Impeo Britannego (con l'unica ecceçion do Moçambico). O commonwealth o comprende segge repubbriche che monarchïe, cappo do commonwealth a l'è a regin-a Elizabetta II d'Inghiltæra, ch'a l'è ascì a regin-a de arcunn-i stati, dïti Regni do Commonwealth (Regno Unïo, Australia, Canada, Neuva Selanda...).

A colsa (Raphanus napus) o l'è unn-a cianta usâ comme foraggio a quæ inti urtimi anni a l'è usâ comme fonte de combustibile ascì. De fæti o seu euio o se peu usâ inti motoi diesel a posto do gasolio

Nomme offiçiâ: Lietuvos Respublika, paize do nord Euròpa membro da Comunitæ Europea da o primmo de mazzo do 2004, a so capitâ a l'è Vilnius.

In India se parla a-o manco 800 lengue diferente con ciù de 2000 dialetti, a constituçion indiann-a a l'hs sancìo l'uso de l'ingleise e de l'hindi comme lengue de comunicaçion do governo federâ. Dappeu ogni stato o l'ha definio e so lengue ofiçiæ.
A le steta presenta a maschera da val Ponçeivia, a se ciamma Procobera, cumme i antighi romani ciamavan a nostra valle. Pe vedila ciame' a proloco da Ponçeivia a Pontedeximo.

“Franco-Maltese”. In James Jupp, ed., The Australian People: An Encyclopedia of the Nation, its People and their Origins. Sydney: Angus and Robertson, 1988

A rivelò a so educaçion illuministica inte un dispotismo paternalistico, largo de interventi e de iniçiative inte tutti i campi, a commençâ da-a speciale instruçion (nakaz) co-a quæ a proponeiva a-a commiscion convocâ into 1767 o progetto de un nœuvo codexe inspiao a-o Montesquieu e a-o Beccaria.

Nomme ofiçiâ: Republik Österreich, paize de l'Europa centrâ, membro da Comunitæ Europea da o primmo de zenâ do 1995, a so capitâ a l'è Vienna.

Un oggetto o pœu restâ insce un'orbita comme quella percoria da Eros a-o ciu pe dexe mioin d'anni, primma che questa a segge perturbâ da de interazioin gravitazionæ co-i pianeti do Scistema solâ. De simulazioin condute da P. Michel e colleghi suggeriscian che Eros o posse diventâ un asteroide geosecante da chì a doî mioin d'anni e individuan una probabilitæ non nulla che Eros o posse in urtimo collidde co-o nostro pianeta.

In ta nötte fra o 1° e o 2 Lüggio o prefetto Pianese o l'avvisava che o congresso fascista o l'ea stæto annullou. In ti giorni successivi a protesta contra Tambroni a dilaggava da Zena a tütta Italia, con scontri che costaven anche di morti fra i manifestanti: a Reggio Emilia, a Rumma, in Sicilia. O 19 de Lüggio o governo Tambroni o se dimetteiva. Zena a l' aveiva dæto a spinta pe risolve unna situaçion de pericolo naçionale.

Ô spescimetro a ultrasönni ô l'è un strümentô che ô serve pe a lettüa dô spessô de un toccô realizzoô in materiale ünifôrme. Questi strümenti pöen eseguï lettüe de spessôi cômpreixi tra 0,01 e 200 mm e con risoluçiôin superiori a 0,01 mm. Questô tipô de spescimetrô ô l' è particôlarmente ütile:

Int'e campagne militæ o Napolion, pe l'attuaçion di so cen, o se inspiava a quello ch'o fu dîto o senso do spaçio geografico "concreto", saiv'a dî valutao segondo i effettive muteive exigençe do momento (ançiché a-o "spaçio astræto", segondo a tradiçion da strategia do sec. 18°, ch'a tendeiva a uniformâse a di prinçippi teorichi fisci). Connesse a questa intuiçion fondamentâ i âtre caratteristeghe de campagne de Napolion: segreteçça, rapiditæ de manœuvra, pronto e preciso carcolo da veloxitæ de marcia e do desccegamento de colonne proprie e di atri, a-o scopo urtimo de reünî de gren forçe sorve un punto, e chì agî resoluamente. Da queste premisse se configuò a nœuva tattica do Napolion, definia appunto da H. Delbrück "a tattica sença schemi". "On s'engage partout (dixeiva o Napolion mæximo) et après on voit". Napolion o fava, saiv'a dî, precedde un "attasto" in sce tutta a linia do fronte, a-o quæ seguiva l'açion decixiva, conduta con di mezi e di ommi recugeiti into punto preçernuo pe a fase resolutiva da battaggia. L'açion de sfrutamento a vegniva soventi impegnâ da-a cavallaja e conduta scin a-a destruçion do nemigo.
I sêu origgini stan inte Andes çentræ (o dïto Altiplano Boliviano), inta zona do Lago Titicaca. A l'è stæta desteisa verso o sûd comme lengua franca, essendo addottäa comme léngua moæ da i grûppi ciammæ "aymara" e "wari". Ciû târdi a vegne relegäa primma da-a léngua Quechua (con l'espanxon de l'impero Inca), e dappêu da-o spagnòllo (inti tempi coloniæ).

Ô spescimetrô ô l' è un strümentô de mezüa in graddô de mezüä i spessôi, che ô vegne dövioô in te l'industria e in ta tecnologia meccanica. Ô termine ô vegne üzoô pe indicä tipologie de strümenti anche ben ben differenti: seggie quelli destinæ a mezüe de spessôre esternô (es. lastre, lamë), seggie quelli destinæ a mezüe de spessôre internô (es. cave, fessüe).

Nel 1902 o pubblica o risultao de soeu riçerche psicologiche insce a fenomenologia de esperiense religiose e in particolâ insce l'attezzamento mistico e i stati esperienziæ che contraddistinguan o mistiçismo. O titolo de questo travaggio o l'è "A varietæ de l'esperienza religiosa. Inte 'na lettia o scriviâ che se tratta de una esperienza ch'a va difeisa contra a mæxima filosofia. Chì, fscia ancon ciu che in atre opie, emerze l'influsso do filosofo america protopragmatista Emerson.

O volumme ciu ampio, co-e dimostraçioin e a modiffica tecnica de l'uzo de un epiciclo in sce un eccentrico ançiché de doi epicicli, o fu o De revolutionibus orbium caelestium, a-o quæ o Copernico o travagiò pe o resto da vitta. I sei libbri de l'œuvia ean za completi quande inta primaveia do 1539 Gioacchin Retico, professô a Wittenberg, o se recò da-o Copernego pe conoscine a dotriña, e za o cardenâ Schönberg e l'amigo vesco Tiedemann Giese aveivan exortao Copernico a pubbricâ l'œuvia. Coscì lê o concesse primma a-o Retico de fâ sciortî a Dançiga, into 1540, un'espoxiçion do so scistema, De libris revolutionum Narratio prima (subbito ristampâ into 1541, l'anno into quæ o Melanton o parlò da stravagança de un "astronnomo sarmattego ch'o mescia a Tæra e o l'immobilizza o Sô"), affidandoghe da pœu coppia do manoscrito do De revolutionibus, pe fâlo stampâ a Noemberga presso o Petreio, quande o Rettego into 1541 o tornò in Germania. Ma Retico, trasferiose a Lipsia into 1542, o l'affidò a revixon da stampa a l'amigo teollogo Dria Osiander. Copernico o l'ea zœumoæ marotto: o feççe ancon in tempo a fâ inserî a so dedica a-o pappa Paolo III, ma o no poette impedî a l'Osiander de fâ stampâ, anonnima, una so premissa Ad lectorem. Se, comme dixe a lezendia, Coernigo o l'ebbe in sce-o letto de morte a primma copia a stampa do so caodœuvia, quella coppia za a contegniva coscì i equivvochi che pe ciu che un seccolo marcon o "copernicaneximo". A premissa de Osiander, de fæto, a prezentava l'ipottexi elioçentrega comme semplixe accorzimento matematico, sença valô fixico, mentre inta dedica a-o pappa Copernico o l'inscisteiva in sce-o scignificao cosmologico da so teoria. A Osiander se refaià o card. Bellarmin, into vano tentativo de vegnî incontro a-o Foscarin e a Galileo, durante o processo do 1615-1616, ch'o finì co-a condanna do coprnicaneximo da parte da Gexa cattolica.
O mæximo impatto o l'aviæ ascì originao a ciu gran parte di magœu spantegæ insce-a superfiçie. Tâ produzion a l'é stæta spiegâ comme dovua a-a particolaritæ do scito de l'impatto, che, avvegnuo insce-o bordo de un atro grande cratê, o poriæ avei razonto di strati ciu profondi.

Contributo di Sampierdarena alla Resistenza 8 settembre 1943 – 25 aprile 1945, a cura della ANPI Sezioni di San Martino-Campasso Martiri del Turchino e Sampierdarena (1997)

Un aspettô diffiçile in te l'utilizzô dô spescimetrô a ultrasönni a l'è a definiçiôn da velôçitæ dô fô in tô materiale dô toccô da mezüä. Defæti ogni materiale ô l' ha una sö speçifica velocitæ de propagaçiôn dô fô (pe i metalli a pö esse cômpreiza tra 1500-6000 m/s). Errôi in ta definiçiôn de questa velocitæ se trasferiscen direttamente in ta precixiôn da mezüa.

Atleta (da-o latin athleta, grego ἀϑλητής, derivao de ἆϑλον «gara») - Chi prattica un quæsesegge sport, e in particolâ chi prattica una specialitæ de l'atletica leggea; o termine o se rifeisce anche a chi, ne l'antichitæ clascica, praticava eserçissi atletichi.

Dòpo a divixon di Beatles, o l'ha anche fæto 'na sêu carrea solista comme cantante e chitarista; e o s'è stabilîo a Nêuva York, dove o l'ha lottòu pe-a pâxe mondiâ. O l'è stæto assascinòu da 'n fanattico inte stradde de quella çittæ americann-a.

Nomme offiçiâ: Koninkrijk der Nederlanden, i Paixi Basci, dïti Olanda ascì, son un paize de l' Euròpa nord-occidentâ, paize fondatô da Comunitæ Europea in to 1957, a so capitâ a l'è l'Aia.

Nissa (in françeize Nice [nis], in òcitàn Nissa ò Niça) a l'é unn-a çitæ françeize inta región Provence-Alpes-Côte d'Azur, con 'na popolasión de 343 895 abitanti (2014).

O Gilberteise (Taetae ni Kiribati), o l'è unna lengua do gruppo lengoistego Malayo Polinesian. Lengua offiçiâ de Kiribati, o l'è parloö in totale da çirca 100.000 personn-e in te Fiji, Isoe Marshall, Nauru, Isoe Salomon, Tuvalu e Vanuatu.

O nomme o ven da-o latin cerasus ch'o ven da-o grego κέρασος (kèrasos) da-o nomme da çittæ de Κερασούντα (Kerasùnta), vexin a Trebisonda insce-o Mâ Neigro, de donde segondo Plinnio o Vegio i Romen porton a Romma i primmi ærboi de çeexa into I sec. d.C.

O Monumento a Cavallo Matto (Crazy Horse Memorial) in te Collinn-e Neigre (Black hills) in to Dakota do Sud, Stati Unïi d'America, o l'è una scultua in corso de realizzaçion pe çelebrâ o cappo indian Lakota Cavallo Matto e a l'è consciderâ a risposta indiann-a a o Monte Rushmore.

Nomme offiçiâ: Republic of Palau in ingleise e Beluu er a Belau, paize de l'Oçeania indipendente da o 1994 e in franca assoçiaçion co i Stati Unïi d'America, a so capitâ a l'è Melekeok, primma a l'ea Koror conosciua comme Belau ascì.

Zà in democraçia, into 1991 o prescidente Carlos Menem o l'à taggiòu l'instabilitæ econommica co-a lezze de convertibilitæ, ch'a fâva ûn peso pâ a ûn dòllaro, deuviâ scinn-a fin de l'anno 2001, dòppo o scciuppâ da crîxi econommica do governo do prescidente De La Rúa.
Ridorfo Emillio Brìgnoe Sae (Zena, 27 zugno 1708 – 18 arvî 1774) o l'è stæto o 167° duxe da Repubbrica de Zena da-o 25 novembre 1762 a-o 25 novembre 1764, o çentovintidoeximo co-a carrega biennâ. O l'ea fræ de Gian Françesco Brignoe Sae

Soffocâ a grande rivolta do cosacco E. Pugačëv (1774-75), a Catæña a s'interessò a-i problemi de l'istruçion, a restaorò e finançe e a riformò o governo locâ co l'instituçion di governoei, mentre a-o centro a l'attuava o prinçipio do poei ministeiâ unitaio. Questo scignificava ascì un inreddenimento e un ritorno a poxiçioin ciu aotocratiche e reaçionaie, com'é testimoniao da-a question di servi da gleba che, nonostante i longhi loei preliminæ de riforma, de fæto aomenton de numero: e da-o 1783 fu persin proibio a-i contadin de passâ da un proprietaio a l'âtro. Inreddenimento ch'ea destinao a inasprîse doppo i avvenimenti françeixi do 1789.

S: Amiate chì, Monodda, o fa o gonzo per non pagane, questo pittamû, o me pâ ûn limon spremûo! Non intendete, signore, lo nostro linguaggio? Besogna pagare: questo non se ciama parlare zerbo!

Nasciua inta segonda meitæ de l'Œuttoçento, pe a peculiaritæ di mettodi dœuviæ e sorvetutto pe l’importança di rizurtæ conseguii (prez. quelli relativi a-a corelaçion tra luminoxitæ e tempiatua superfiçiâ de stelle, a l'espanscion de l'Universo ecc.) a l'ha fîto assonto un rollo fondamentâ. A distinçion tra astronomia e astrofixica a l'è ancœu assæ meno netta che into passao a caoza do grande progresso inta comprenscion raçionâ di fenommeni cosmichi.

Quande l'Argentinn-a a l'ëa 'na colonia d'a Spagna, 'sto quartê o l'ëa zona de baracche pe i scciâvi néigri. Dappêu, con l'indipendensa, o l'ha funsiunnòu comme o çentro prinçipâ pe saâ a cârne e trattâ o chêujo primma che foisan esportæ. Inti ûrtimi dexennï de l' Êuttoçento o l'ha comensòu a èssë abitòu d'a di çittadïn italien, prinçipalmente vegnûi da Zena, ch'hàn dæto a-o distreito l'aspetto attuâle.

I scriti son arecugeiti in Sočinenija ("œuvie"), 5ª e., 55 voll., 1958-65; a trad. it. (45 voll., 1954-70) a l'è conduta in sce-a 4ª e. russa.

O re Federigo II de Danimarca e Norvegia, imprescionao da-e osservaçioin de Brahe do 1572, o finançiò a costruçion de doi osservatoi a Hven: Uraniborg e Stjerneborg, con di magnifichi strumenti de propria progettaçion. De oservaçioin in sce-a cometa do 1577 ghe permissan de destrue l'ipotexi de sfee çeleste solide.

Giœumo Venioso ò Girœummo Veneroso (Zena 1660 – 1739) o l'è stæto o 148° duxe da Repubbrica de Zena e re de Corsega, da-o 18 zenâ 1726 a-o 18 zenâ 1728, o çentotreieximo co-a càrega biennâ.

Preposto, a Parigi, a una spediçion contra e isoe britanneghe, o-a devia verso l'Egitto, dove o sbarca o 2 luggio 1798 e o guaagna a-e Piramidi, in Sciria (ma o l'è fermao a S. Zane d'Acri), a Abukir (dove a so flotta a l'ea stæta, o 1° ag., destruta da-o Nelson).

A l'è ofiçiâ in Perù, Bolivia, Colombia e l'Ecuadòr. A végne ascì parlä in Argentinn-a e Cile, e da comûnitæ piccinn-e d'emigræ in Canada, Stati Unïi d'America, Mexico, Brasî, Spagna, Italia, Fransa e Giappon.
A-a morte de Norandin (mazzo 1174), Saladin o ne sposò a viddoa e o començò a so personâ œuvia de conquista de l'area sciro-palestineize: o l'ariescì a pigiâ o controllo de Damasco into novembre 1174.

Sun d'epoca römana i sciti de Luni, de Amegia e, drento aö Golfo, de Vaignan. A San Vito (Maola) i resti roman sun stæti deströtti pä costruçiun de l'Arsenale dä Maìna;

Doppo d'esise laureao in meexin-a into 1869 o prosegue i studdi de mainea autodidattica indirissandose verso a psicologia. Into 1872 piggia avvio a so carrea universcitaia ch'a se desgoeugge intregamente a l'universcitæ de Harvard da primma comme sempliçe istruttô e vegnindo dapoeu into 1876 professô ascistente de fisiologia. Into 1885 o g'ha l'incarego de professô de filosofia e into 1890 o l'assumme l'incarego de professô de psicologia. Chì a l'universcitæ de Harvard o creiâ un di primmi laoeii de psicologia sperimentâ di Stati Unii. Sempre into 1890 antiçipando o funzionalismo o pubblica un-a de soeu opie maggioi, "Prinçipi de psicologia" in doi volummi. Into 1907 o se retia definitivamente da l'insegnamento accademico.

Atri leughi d'interesse: -Baxilica de Santa Giulia -Gexa de l' Immaculata Cunceçion -Santuaio da Nostra Scignua du Carmo -Santuaio da Nostra Scignua du Punte -Hotel Villa Fieschi, l'antiga dimora di conti.

I commentatoî œüropei ch'han çercao inte lettiatue orientæ un riflesso ò una conferma de dotriñe mistiche, ò a difeisa de un scincretismo religioso ciu ò meno ciæo, han de spesso forçao o senso do libbro.

Copernico o dette un contributo apprexabile a l'economia ascì. Into De monetæ cudendæ ratione, frûto da so esperiença de amministratô, l'è prez. formulao ciæamente o prinçipio (dîto da pœu "lezze de Gresham") che a monæa cattia a caccia quella boña.

Quand'o l'ea ancon studente, Brahe o perse parte do naso inte un duello. Questo avegne into 1566 quande ancon ventenne o l'ea a proeuvo a studiâ a l'Universcitæ de Rostock in Germania. Mentre o parteçipava a una dança a casa de un professô, o l'ebbe una discuscion con un çerto Manderup Parsbjerg, un membro da nobiltæ daneize, in sce chi avesse mao talento matematico. Doppo una primma lite, i doi decidettan de resorve a costion con un duello, questo verso e 19 do 29 dexembre 1566 , a-o scuo, e ghe costò o setto nasâ. Pe o resto da so vitta o dove' portâ una placca d'argento. (In veitæ, quande a tomba do Brahe a fu averta into 1901 e i so resti fun esaminæ da di meghi esperti, a cavitæ nasâ do teschio a l'ea bordâ de verde, segno d'espoxiçion a-o rammo e no a l'argento).
Manco l’intrego Antigo Testamento (quæ o l'è inte Bibbie cattoliche) o l'è açetao da-i ebrei e da çerte confescioin crestiañe. Presso i primmi o l'è despægio l’orde di libbri ascì, distinti inte træ classe: a) a Lezze (Tōrāh) ò, con termine grego, o Pentateuco, ossæ i çinque libbri de Mosè: Genexi, Ezodo, Levitico, Numeri, Deuteronomio; b) i Profeti (Nĕbī’īm), suddivixi in Profeti anterioî (Gioxuè, Zuxi, Samuælo, Re) e posterioî (Izaia, Geremia, Ezechiele) e dozze Profeti menoî inte 'n libbro solo; c) Scriti, s’intende ‘sacri’ (Kĕtūbīm ò, con termine grego, Agiografi), relativamente a-i quæ e discuscioin tra i lezisti-teologhi palestineixi duòn fin a-o coscì díto scinnodo de Iamnia (90 d.C.), quande in base a-o doggio prinçippio che se poese consciderâ inspiæ solo che i libbri scriti in ebraico, e comunque no posterioî a Esdra (con chi l’ispiaçion a saiæ vegnua a cessâ), vègne accugeito comme canonnego: Sarmi, Proverbi, Giobbe (libbri poetichi); Cantego di Canteghi, Rut, Lamentaçioin, Qōhelet (Ecclexiaste), Ester (gruppo di ‘çinque rolli’, lezui ciaschedun inte scinagoghe in çerte ricorençe); Daniele (profeçia); Esdra-Neemia e Cronache (stoia). In tutto, dunque, 24 libbri, mentre di âtri, unindo Rut con Zuxi, e Lamentaçioin con Geremia, ne conton 22 (tanti quante e lettie de l'arfabeto ebraico) e di âtri ancon dividendo in doi Samuælo, Re, Cronache, Esdra-Neemia, e Geremia-Lamentaçioin arrivon a 27 (e 22 lettie ciu e 5 forme ‘finæ’).

Queen o l'ea 'n grûppo de muxicisti ingleixi di anni '70, formòu inta çittæ de London in 1970 e desfæto inte l'arvî 1995. O l'ea fæto da 4 famoxi muxicisti:

Lançaoto o Lanzaoto (primma do sec .XIX Lanzarotto) Maroxello ò Maoxello (lat. Lanzarotus Marocelus), navegatô e esploratô zeneize do sec. XIV.

Timor Oriental: n’est-ce qu’il qu’une question politique? Églises d’Asia: Agence d’Information des Missions Etrangères de Paris, Dossiers et documents No. 9/92, 1992

Tao, comme appâ da-o contesto de questo libbro e di succescivi commenti, o l'è un prinçipio ò una potença, indefinibile, innominabile, creatrixe do mondo. O no pœu êse corettamente traduto comme Dê: o s'avvexiña ciutosto a l'idea da natura naturans da filosofia medievâ. Te, ch'o l'è traduto soventi co-o scignificao ciu comun da paola, comme "virtù", inte questa dotriña o rappresenta foscia ciutosto "l'açion da natua", ossæ, o libero desgœuggise di energie naturæ. A contemplaçion do tao e do te a conduxe Lao-tze a un'aspia reaçion contro e dotriñe confuciañe, inte quæ tao o sta a rappresentâ un'idea ben proscima a quella do nostro "dovei", e te da nostra "virtù". Questa conceçion a conduxe a l'unica regola fondamentâ do savio ch'o çerca a perfeçion inte ogni campo, quella do "no agî" (wu wei). No agî, no tanto pe staccase da-o mondo, pe sopprimme i dexidei e e pascioin, comme i buddhisti in India e ascì i misteghi in Occidente, i quæ renonçian a-o mondo pe zonze a-a contemplaçion diviña, ma soltanto pe no costrenze inte de forme artifiçiose e naturæ manifestaçioin da natua, a quæ a razonze megio i proppri scopi quande a no l'è tortuâ da di vincoli e da de lezze artifiçiæ.
A Fea de San Giusepe ghè ogni ano er 19 marso, in occasion d a festa der Santo patrono dea Spèza. A fea dua 3 sorni e i gh' eno 500 commercianti ambulanti de tüti canton ch'i venio 'nta sona compresa tra ciasa Europa, i giardin publici e er lungomae d a pasegià Morin.

A Çittæ do Vatican (Status Civitatis Vaticanæ) u l'è un stato indipendente euròpeo pòsto sutta l'autoritæ do Pappa da Gexa cattolica, ch'o ve eserçita i poéi de un monarca assolüo, anche se e prinçipæ açioin de governo sun svolte da o Cardinâ Segretaio de Stato.

I osservazioin condute co-o spettrografo infrarosso (NIS) a bordo da sonda NEAR Shoemaker han rilevao una maggiô uniformitæ inta compoxizion da superfiçie, con de eccezioin rappresentæ da de zone in proscimitæ a di cratei da impatto. O spettro arecugeito da-o strumento o mostra doe gren bande de asciorbimento in proscimitæ de 1 e 2 μm, che son stæte associæ a-a presenza de di mineræ femici comme oliviñe e pirosseni, con un'abbondanza mesuâ comme rapporto de ortopirosseni (opx) insce oliviñe e ortopirosseni (ol + opx) de 42 ± 4%. I studioxi ritegnan tuttavia de poei distingue a presenza de aomanco atre træ specie mineræ, pe una sola de quæ saieivan presente dæti bastanti a-a so identificazion. L'e stæto suggeio, infæti, che possan ese presenti anche di clinopirosseni ricchi de caço, inta forma de diopside o augite, a quæ presenza a l'é rilevâ anche inte condriti H, L e LL con de perçentuæ rispettivamente de 12, 17 e 19%. Un megioamento inte conoscenze insce-a compoxizion de Eros o poriâ derivâ infin da una maggiô comprenscion do fonzionamento do strumento e conseguentemente da una megio calibrazion di dæti arecugeiti.

Dapœuscia o fu commissaio ducâ à Parma e comandante de l'armâ milaneize int'a guæra contro Veneçia. À Casalmaggiô o sconfisse l'armiraggio veneçian Andria Quirin (luggio 1448).

In ta sciensa chimica l'oscigeno o l'è un elemento chimico co o scimbolo O, o nümero atomico 8 e un peiso atomico de 15,9994. In meixinna o vegne impiegou a scopi terapeutici in te l'Oscigenoterapia. In biologia se dividde i organiximi rispettivamente in aerobii o anaerobii a segunda che vivan in presensa o in assensa de oscigeno. I anaerobii poen esse assolüti, se a presensa de oscigeno a ghe rende imposcibile sorvevive, o facoltativi se poen tollerala.

Ô principiô de funsiônamentô de questô tipô de spescimetrô ô l' è ô mæximô dô 'Sonar: vegne emissô un fû ultrasönicô e se rileva ô ritardô dell'eco de ritôrnô; conoscendo a velocitæ dô sönnô in tô mezzô, se pö calcôlä a distansa dä superfiçie che a l' ha riflessô l'impulsô sonoro. In tô caxô speçifico ô spescimetrô ô rilevva l'eco de ritôrnô generä dä superfiçie opposta rispetto a dônde l' è stætô pôsiziônoô ô trasduttô ultrasönicô.
L'orbita seguia da l'asteroide a o rende particolarmente adatto anche pe determinâ a massa do scistema Tæra-Luña, valutando e variazioin produte into so moto da-i incontri ravvexinæ a-o scistema. Infæti, l'orbita che ogni oggetto o percore in gio a-o Sô a l'é perturbâ da-e azioin gravitazionæ di pianeti maggioî. Perché segge poscibile deteterminâ a massa de un pianeta da-o confronto de l'orbita effettiva de un oggetto campion con quella predita pe o mæximo oggetto da-a meccanica kepleriaña, l'é necessaio ch'a segge conosciua con precixon adeguâ l'orbita percorsa da l'oggetto e che i azioin gravitazionæ de disturbo eserçitæ da-o pianeta razonzan un'entitæ apprexeive, o sæ, da-o momento che queste son inversamente proporzionæ a-o quadrao da distanza, che l'oggetto campion se avvexiñe sufficientemente a-o pianeta do quæ se vœu determinâ a massa. Eros o soddisfa entrambe queste receste, da-o momento che tra i oggetti do scistema solâ de so dimenscioin o l'é stæto quello ciu studiao, o l'é osservabile da-a Tæra in ogni punto da so orbita e o l'esegue di periodici avvexinamenti a-o nostro pianeta.

Zane Batesto Çentrion ò Gian Batista Çenturion (Zena, 1603 – 1692) o l'è stæto o 114° duxe da Repubbrica de Zena e re de Corsega, da-o 15 otobre 1658 a-o 15 otobre 1660, o scisciannoveximo co-a càrega biennâ.

Giaxo d'Axao (primma de l'800 Giaxo d'Axerao ['dʒa:ʒu d aʒe'ɹɔʊ], lat. Blasius Axeretus, ita. Biagio Assereto) o nascè à Recco, figgio de 'n ferrâ. O fu notao da-o Françesco Spiñoa, segnô d'a çittæ, ch'o se-o piggiò comme paggio. D'o 1423 o se transféi à Zena donde o s'avviò a-a carrea militâ. Comme armiraggio d'a Repubrica, o condusse a flotta in agiutto d'a reña Zana II de Napoli (1425), o feççe prexonê o Ferruçço Verro de Firençe (1426) e o respinse Domeñego de Campofregoso e i so alliæ fiorentin (settembre 1427).

Moddu de dî d'a zona du savuneize pe' descrîve inn-a donna ancùn piaxente ma trasandä, ch'a nu se têgne, disordenä e ascì in pettìn süccida.

O Moviménto Indipendentìsta Lìgure (in italian: Movimento Indipendentista Ligure), abreviòu in MIL, o l'é stæto 'n partîo politico lìgure existîo tra o 2001 e o 2015.

Quande Eros o l'é stæto scoverto l'ea za stæta introduta a distinzion tra i pianeti e i asteroidi (pianeti minoî o pianetin). Ciononostante, e so peculiaritæ attion l'attenzion segge da comunitæ scientifica, segge de l'opinion pubrica: Eros, infæti, non solo o l'ea o primmo oggetto a vegnî scoverto tra a Tæra e Marte, ma o l'effettoava di periodici avvexinamenti a-o nostro pianeta.

I anestetici locali no vegnan portæ in to scito dove serven dao circolo sanguigno; però l'è importante consciderä quante vegnan assorbî dall' apparou da circolasion. Questo serve a capî i rischi de tosciçitæ scistemica ( che a l'è ligä ä quantitæ de farmaco in circolo ) e o tempo a dispoziçion primma che finisce l'effetto ( ciû anestetico va in te l' apparou circolatorio e meno ghe n' è de disponibile in ta zona dove serve l' effetto ). A concentraçion ciü erta de anestetico locale in to sangue a se ha de solito in to gio de 10 – 25 menüti. Bezeugna fä attension che o farmaco o no segge somministrou pe sbaglio intravascolarmente.
Oxelli o l'è o nomme comun in ligure da classe Aves, in ta clascificaçion taxonomega, o nomme latin o l'è usô. In ta conversaçion o nomme ligure o l'è usô sempre.

Existe 'n film c'o se intittola "Che tempi", dove ghe travaggia insemme a Govi 'n zoënu Alberto Sordi. Gh'è poi 'na registrassion de "Ma se ghe pensu" cantâ da G. Govi.

'Sta zona a g'ha ascì molte gallerie d'arte, ateliers d'artisti plastichi e scûrtoî, e scïti dedicæ a-o tango, che fan parte d'o sêu patrimonnio artistego e de sêu attrasioîn tûristiche.

O primmo scistema de stampa o fu quello in rilevo bazao in sce-o mettodo scilografico, conosciúo da-i Cineixi fin da-o 4° secolo. O testo o l'ea scrito in sce un fœuggio de papê e riportao a decarco in sce un cian de legno ch'o vegniva incizo a rilevo co-i caratteri a contraçê e inciostrao; s'ótegniva a riproduçion imprimendoghe adosso un fœuggio de papê. Tâ metodo o fu appricao into 14° sec. in Œüropa da-i fabbricanti de carte da zœugo; o processo o s'esteize dapœuscia a-a realizzaçion de d’immagine religioze e da pœu de vei e proppri libbri (i coscì díti libbri scilograffeghi).

'Na léngoa artifiçiâle a l’é 'na léngoa che a l’é stæta concepîa, pianificâ, (definiçión che a vêgne preferîa a artifiçiâle), in sce-a bâze de ‘na série de régole raçionâli, e no evòloa in mòdo naturale.

Zonto a Mesciña, o costrense o conte de Lecce, Tancreddi, usurpatô do trono de Seçilia a-a morte de Ghigermo II, a liberâ a viddoa de questo, Zana, (ch'a l'ea a sœu de Ricardo), e a pagaghe una forte somma (ma solo un terço de 40 mia once d'óo domandæ o fu consegnao).

Into corso de quarchedun di periodici avvexinamenti de Eros a-o nostro pianeta, a-i quæ corrisponde de condizioin osservative particolarmente favoeive, l'asteroide o l'é stæto oggetto de de miræ campagne osservative - anche de carattere internazionâ. A primma de queste a l'ebbe lœugo into biennio 1900-1901 e in tâ occaxon o Comité International Permanent pour l'Exécution Photographique de A Cartes du Ciel o sviluppò un cian de travaggio - a-o quæ aderin 58 osservatoi astronomici de varie nazioin - co-o scopo de mesuâ a parallasse solâ (e quindi de determinâ a distanza media da Tæra da-o Sô, ovvero l'Unitæ astronomica) attraverso de mesue da poxizion de Eros.

Into spassio a gh'é 'na nuvia - scentificamente a se ciamma "globulo de Bock" e a l'é fæta de porvie e de gas - ch'a se avvixinn-a a-a Tëra, e a se ferma sorvia o Sò. Dòppo 'n po' de tempo, 'na squaddra de scensiati americhæn e inglèixi scovre che a nuvia a no l'é fæta solo de porvie, ma a l'é 'n entitæ inteligente, e a gh'a anche ciû sæximo de niätri òmmi.
Inti evangei scinottichi o l'è nominao a-o sesto posto, doppo Feipo e primma de Mattê e de Tomaxo; inti Atti a-o settimo posto, doppo Tomaxo e primma de Mattê. A commençâ da-o secolo IX° a gexa sciriaca a l'ha identificao l’apostoo Bærtomê con Natanælo, nativo de Cana de Galilea, ch'o vegne aregordao solo da-o vangeio de Zane in doi punti (1,43-51; 21, 2). Questa identificaçion se fonda in sce doi argomenti: inançitutto inte liste di dozze apostoi i scinottichi poñan o Bærtomê co-o Feipo e o quarto vangelo o mette in relaçion Natanælo con l’apostolo Feipo; in segondo lœugo i scinottichi mençuñan solo o Bærtomê ignorando Natanælo, mentre o quarto vangelo o fa l’inverso. Doppo o IX° secolo l’identificaçion de queste doe persoñe a l'è stæta riproposta da molti studioxi, aomanco comme probabile.

A l'è una razza paxe, tranquilla e amooza. A l'è un po’ pigra, scrupolosa e coraggiosa into travaggio. O Grand Blue o l'è affæto affidabile pe-o so gran equilibbrio. O l'è bon a affrontâ di animæ aggrescivi, ma o no l'adentiâ mai l’ommo. A razza a l'è stæta seleçionâ pe-a caccia a-o lovo e a-i gren animæ sarvæghi, ma o se dimostra abile ascì inta caccia a-a levre e a-o cinghiale, so nemigo ziao: o vegne dœuviao in sce questi animæ in Itallia ascì.

Johannes Kepler, Zane Keplero ascì, o l'è stæto ün matemàtico e ün astrònomo tedesco. O l'ha scoverto e lezze dö movimento d'i pianeti che son ciamæ appunto Lezze de Keplero, svilüppando a Teoria elioçentrica de Nichioso Copernico.

Testa e moro: ciutosto forte e de forma allonghia. A pelle ch'a-a crœuve a l'è assæ lasca e a forma uña ò doe ceighe longo e masche. O sorco frontâ o l'è poco accentoao. Moro longo, forte, leggiamente montonin. Lerfe assæ cazente. Commissua labiâ ben accentuâ. Cranio un po arriondao e no troppo largo. Cresta oçipitâ assæ prononçiâ.

Brahe o moì o 24 ottobre 1601, molti giorni doppo che ghe scciuppò a vescia durante un banchetto. Se disse che abbandonâ o banchetto primma da concruxon saiæ stæto l'apexe de cattive mainee, quindi o prefeì restâ.

A genialitæ do Copernico a stà inte l'avei realizzao a scintexi de astronomia e cosmologia attraverso l'eliocentrismo, dando començo a quello cangiamento de prospettiva ch'o portò da pœu a l'unificaçion de fixica çeleste e fixica terrestre. Una prospettiva no solo metafixica (comme fu quella do copernican Giordan Brun), ma co l'exigença tipica da sciença moderna: o controllo rigorozo de teorie co l'esperiença.
Tra çerti grùppi se pârla molte léngoe di foestê immigræ da-o 1860 scinn-a çirca 1960, comme o zeneize, o veneto, o siçilian, l'italian (e tante parlæ locâli), o franséize, o tedesco, o rûsso, l'yiddish, ebraico, galissian e catalan, o polacco, l'ingleise, ecc.

Lê a-o feççe e o dragon o se misse a andâghe a prœuvo, paxe comme 'n cagnin. Lê a-o condusse inta çitæ e e gente scappon via criando: "Ohimemoæ! Ohimedê! Semmo tutti morti!"

O Spezin, l'é er dialeto de Spèza e da se provinsa. Presenta dee varianti: spezin der gorfo, daa Val di vaa e dee Sinque Tære. Sebben er dialeto spezzìn der gorfo, I'è un dialetto ligure, l'è pæcio diverso dar Zeneize anca se chello da Val di vaa e chello de Sinque Terre l'è ciù simile ao Zeneixe.

Agostin Pravexin ò Paravexin (Zena, 1577 – 1649) o l'è stæto o 103° duxe da Repubbrica de Zena, da-o 13 luggio 1637 a-o 13 luggio 1639, o çinquantœutteximo co-a càrega biennâ.